CELEX: 32020D0290
Language: et
Date: 2020-02-28 00:00:00
Title: Komisjoni rakendusotsus (EL) 2020/290, 28. veebruar 2020, millega lõpetatakse Indiast pärit keragrafiitmalmist torude impordi suhtes kehtiva tasakaalustava tollimaksu osaline vahepealne läbivaatamine ilma kehtivaid meetmeid muutmata

2.3.2020   
               
               
                  ET
               
               
                  Euroopa Liidu Teataja
               
               
                  L 61/6
               
            
         KOMISJONI RAKENDUSOTSUS (EL) 2020/290,
         28. veebruar 2020,
         millega lõpetatakse Indiast pärit keragrafiitmalmist torude impordi suhtes kehtiva tasakaalustava tollimaksu osaline vahepealne läbivaatamine ilma kehtivaid meetmeid muutmata
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed, (1) eriti selle artikli 14 lõiget 1,
         olles teavitanud liikmesriike
         ning arvestades järgmist:
         1.   MENETLUS
         
         1.1.   Kehtivad meetmed
         
         
                     (1)
                  
                  
                     Rakendusmäärusega (EL) 2016/387 (2) (edaspidi „esialgne määrus“) kehtestas Euroopa Komisjon (edaspidi „komisjon“) Indiast pärit keragrafiitmalmist (kõrgtugevast malmist) torude (edaspidi „vaatlusalune toode“) impordi suhtes lõpliku tasakaalustava tollimaksu.
                  
               
                     (2)
                  
                  
                     Vaatlusaluse toote suhtes kehtib ka lõplik dumpinguvastane tollimaks, mis on kehtestatud komisjoni rakendusmäärusega (EL) 2016/388 (3) (muudetud rakendusmäärusega (EL) 2016/1369 (4)).
                  
               1.2.   Läbivaatamistaotlus
         
         
                     (3)
                  
                  
                     24. juulil 2018. aastal sai komisjon kooskõlas määruse (EL) 2016/1037 (edaspidi „alusmäärus“) artikliga 19 taotluse kehtiva tasakaalustava tollimaksu osaliseks vahepealseks läbivaatamiseks, mille esitas eksportiv tootja Electrosteel Castings Limited (edaspidi „ECL“).
                  
               
                     (4)
                  
                  
                     Esialgse uurimise käigus leidis komisjon, et ECLi suhtes on kehtestatud tasakaalustav tollimaks 9,0 %.
                  
               1.3.   Osalise vahepealse läbivaatamise algatamine
         
         
                     (5)
                  
                  
                     Komisjon otsustas kooskõlas alusmääruse artikliga 19 algatada osalise vahepealse läbivaatamise, milles piirdutakse ECLi ja Indias asuvate temaga seotud äriühingutega seotud subsideerimise uurimisega. Komisjon avaldas algatamisteate (edaspidi „algatamisteade“) 4. detsembril 2018Euroopa Liidu Teatajas (5).
                  
               
                     (6)
                  
                  
                     Läbivaatamisega seotud uurimine hõlmas ajavahemikku 1. aprillist 2017 kuni 31. märtsini 2018.
                  
               1.4.   Huvitatud isikud
         
         
                     (7)
                  
                  
                     Algatamisteates kutsus komisjon huvitatud isikuid üles esitama oma seisukohad. Peale selle teatas komisjon läbivaatamisest eraldi asjaomase riigi ametiasutustele ning kutsus neid üles osalema.
                  
               
                     (8)
                  
                  
                     Huvitatud isikutele anti võimalus teha oma seisukohad kirjalikult teatavaks ning taotleda komisjonilt ja/või kaubandusmenetluses ärakuulamise eest vastutavalt ametnikult enda ärakuulamist.
                  
               
                     (9)
                  
                  
                     Komisjon korraldas ECLi esindajatega kaks ärakuulamist – 26. aprillil 2019 ja 8. novembril 2019. Lisaks korraldas komisjon kaks ühist ärakuulamist, mida taotlesid Hydro-Mat (Belgia) ja Vodoskok (Horvaatia) ning Rekalde (Hispaania), Aquatubo (Hispaania), Duna Armatura (Rumeenia), G.M. Tecnorappresentanze (Itaalia), Termocentro (Itaalia) ja WAPPTech Environmental Technology (Ungari).
                  
               2.   TAOTLUSE TAGASIVÕTMINE
         
         
                     (10)
                  
                  
                     ECL teavitas 27. septembri 2019. aasta e-kirjaga komisjoni vahepealse läbivaatamise taotluse tagasivõtmisest.
                  
               
                     (11)
                  
                  
                     Alusmääruse artikli 14 lõike 1 kohaselt võib menetluse lõpetada, kui taotlus võetakse tagasi ja kui lõpetamine ei ole vastuolus liidu huvidega.
                  
               
                     (12)
                  
                  
                     Uurimise käigus ei ilmnenud ühtegi asjaolu, mis oleks näidanud, et menetluse lõpetamine ei oleks liidu huvides.
                  
               3.   KOKKUVÕTE
         
         
                     (13)
                  
                  
                     Komisjon leidis, et osalise vahepealse läbivaatamise menetlus tuleks lõpetada ilma ametliku otsuseta mis tahes märkimisväärse püsiva muutuse ja ECLi subsideerimise kohta.
                  
               
                     (14)
                  
                  
                     Komisjon jõudis järeldusele, et osaline vahepealne läbivaatamine, mis piirdus subsideerimise uurimisel üksnes ECLiga, tuleks lõpetada kehtivaid meetmeid muutmata.
                  
               4.   TEAVITAMINE
         
         
                     (15)
                  
                  
                     Kõiki huvitatud isikuid teavitati olulistest faktidest ja kaalutlustest, mille põhjal tehti eespool nimetatud järeldused, ning neile anti aega esitada pärast kõnealust teatavakstegemist märkusi. Laekunud märkus ei olnud selline, mis oleks võinud järeldust muuta.
                  
               
                     (16)
                  
                  
                     Käesolev otsus on kooskõlas alusmääruse artikli 25 lõike 1 alusel moodustatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lõpetatakse sellise tasakaalustava tollimaksu osaline vahepealne läbivaatamine, mida kohaldatakse Indiast pärit keragrafiitmalmist (kõrgtugevast malmist) torude impordi suhtes, välja arvatud keragrafiitmalmist torud, millel puudub sisemine ja väline kattekiht (edaspidi „katmata torud“), mis kuuluvad CN-koodide ex 7303 00 10 ja ex 7303 00 90 (TARICi koodid 7303001010 ja 7303009010) alla.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 28. veebruar 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 176, 30.6.2016, lk 55.
         
            (2)  Komisjoni 17. märtsi 2016. aasta rakendusmäärus (EL) 2016/387, millega kehtestatakse lõplik tasakaalustav tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 73, 18.3.2016, lk 1).
         
            (3)  Komisjoni 17. märtsi 2016. aasta rakendusmäärus (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 73, 18.3.2016, lk 53).
         
            (4)  Komisjoni 11. augusti 2016. aasta rakendusmäärus (EL) 2016/1369, millega muudetakse rakendusmäärust (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 217, 12.8.2016, lk 4).
         
            (5)  Teade Indiast pärit keragrafiitmalmist (kõrgtugevast malmist) torude impordi suhtes kohaldatavate tasakaalustavate meetmete osalise vahepealse läbivaatamise algatamise kohta (ELT C 437, 4.12.2018, lk 32).